cyanic-selkie/wikianc huggingface dataset:
Mare Nectaris
D'Mare Nectaris (Lat. „Nektarmier“) ass e klengt Moundmier an engem Aschlagkrater um Äerdmound.
Et läit op de selenographesche Koordinate 15° 12' S; 35° 30' E an huet e mëttleren Duerchmiesser vun 333 km.
De gréisste Krater ass de Rosse-Krater am zentrale Süden.
Am Weste grenzt et un d'Moundbierger Montes Pyrenaeus.
D'Gestengs huet eng Déckt vun 1.000 m.
Hyperion (Mound)
Den Hyperion (oder Saturn VII) ass e mëttelgrousse Mound vum Saturn.
Entdeckung
Den Hyperion gouf de 16. September 1848 vum William Cranch Bond, Georg Phillips Bond an dem William Lassell entdeckt.
De Mound gouf nom Titan Hyperion aus der griichescher Mythologie genannt. Den Hyperion gouf 1847 kuerz nom Astronom John Herschel senger Publikatioun Results of Astronomical Observations made at the Cape of Good Hope, an där hien d'Nimm vun de bis dohi bekannte siwe Saturnmounde virgeschloen hat, entdeckt. De Lassell, deen den Hyperion zwéin Deeg nom Bond gesinn hat, huet den Nummschema vum Herschel kannt. Hien huet doropshin den Numm Hyperion virgeschloen.
Bunndaten
Den Hyperion kreest op enger mëttlerer Distanz vun 1.464.100 km an 21 Deeg 6 Stonnen an 43 Minutten ëm de Saturn. D'Bunn huet eng Exzentrizitéit vun 0,0175 a steet an engem Wénkel vun 0,568° zum Equatorplang vum Saturn.
Opbau a physikalesch Daten
Den Hyperion ass fir seng Gréisst ee vun deenen am stäerksten onreegelméisseg geformte Kierper am Sonnesystem. Hien huet eng Gréisst vun 360×280×225 km.
Méiglecherweis ass den Hyperion e Brochstéck vun engem méi groussen Urspronkskierper, dee bei engem Impakt zerbrach ass. Op senger Uewerfläch ass e risegen, 10 km déiwe Krater mat engem Duerchmiesser vun 120 km.
Mat 0,544 g/cm3 huet den Hyperion, wéi déi meescht Saturnmounden, eng relativ kleng Dicht. Hien ass warscheinlech haaptsächlech aus porösem Waasseräis mat e bësselche Silikatgestengs.
Rotatioun
Fotoe vun der Raumsond Voyager 2 an äerdgebonne photometresch Ënnersich weisen, datt d'Rotatioun vum Hyperion chaotesch ass, woubäi seng Rotatiounsachs an d'Rotatiounsvitess a komplett onkalkuléierbarer Weis variéieren. . Et ass deen eenzeg bekannte Mound am Sonnesystem, deen dat Verhalen huel, obwuel Computersimulatioune gewisen hunn, datt méiglecherweis och aner onreegelméisseg geformt Mounden an der Vergaangenheet sou rotéiert hunn.
Observation an Eegenschaften
Den Hyperion ass e liichtschwaachen Objet mat enger visueller Magniude vu 14,2m. Fir eng Observatioun, brauch een e grousst Teleskop.
D'Raumsond Cassini-Huygens konnt den 11. Juli 2005 beim Laanschtfluch nei Fotoe vum Mound aus e puer 10.000 km Distanz op d'Äerd schécken.
De 26. September 2005 hat déi selwecht Sond de Mound bei engem weidere méi noe Laanschtfluch, bei deem si op nëmme 500 km Distanz eru koum, fotograféiert. Dobäi entstoungen déi bis elo bescht Fotoe vum Mound, déi eng ongewéinlech Uewerfläch weisen an d'Meenung vun enger relativ poröser Konsistenz ënnermaueren.
Divers
Op senger Ëmlafbunn flitt den Hyperion ëmmer nees aus dem Saturn senger Magnetosphär eraus an den Aflossberäich vum Sonnewand an duerno nees zeréck. Duerch déi wiesselnd Stralungsverhältnesser luet hie sech elektresch op.
Joëlle Leuchter
D'Joëlle Leuchter, gebuer den 8. September 1982, ass eng lëtzebuergesch Foussballspillerin. Si huet bei der Jeunesse Jonglënster a bei der Fola gespillt.
CR379
Den CR379 ass e Chemin repris am Kanton Dikrech a geet vun der N7 bei Fléiber a westlecher Richtung bis op Méchela.
Joëlle Leuchter
Vun 2006 bis 2013 huet d'Leuchter zwanzegmol an der lëtzebuergescher Dammefoussballnationalekipp gespillt, an huet zwéi Goler geschoss.
CR379
Den CR379 ass ronn 3,3 km laang.
Alfred Bohrmann
Den Alfred Bohrmann, gebuer den 28. Februar 1904, a gestuerwen de 4. Januar 2000, war en däitschen Astronom.
H. Bruce Humberstone
Den H. Bruce Humberstone, gebuer den 18. November 1901 zu Buffalo a gestuerwen den 11. Oktober 1984 zu Woodland Hills a Kalifornien, war en US-amerikanesche Filmregisseur.
Alfred Bohrmann
Liewen
Hie promovéiert am Joer 1927 um Landesobservatoire Heidelberg-Königstuhl vun der Universitéit vun Heidelberg.
Zu där Zäit war den Observatoire en Zentrum vun den Asteroidenentdeckungen an och bekannt duerch d'Astronome Max Wolf a Karl Wilhelm Reinmuth.
De Bohrmann, deen 9 Asteroiden entdeckt hat, huet um Observatoire vun 1924 bis 1969 geschafft. Den Asteroid 1635 Bohrmann ass no him, den Asteroid 1732 Heike no engem vu sengen Enkelkanner (Heike Neckel) genannt ginn.
(1516) Henry
Den (1516) Henry ass en Asteroid vun der Haaptceinture.
Mir wëllen net bleiwen
Mir wëllen net bleiwen ass e lëtzebuergeschen Documentaire vum Pascal Becker a vum Yann Tonnar iwwer Lëtzebuerger, déi ausgewandert sinn. En hat den 18. Juni 2010 Première.
(1516) Henry
Den Objet gouf den 28. Januar 1938 vum franséischen Astronom André Patry zu Nice entdeckt.
Zu Éiere vun de franséischen Astronomebridder an Optiker Paul-Pierre Henry an Prosper-Mathieu Henry gouf den Asteroid no hinne genannt.
Mir wëllen net bleiwen
Ëm wat geet et am Film?
De Film portraitéiert Leit, meeschtens Lëtzebuerger, déi d'Decisioun geholl hunn, anzwousch anescht wéi an hirem Gebuertsland ze liewen. E suivéiert de räiche Geschäftsmann Jos Spartz an Indonesien, d'Mariette Braquet, eng fréier Direktiounssekretärin an engem Luxusbuttek, déi am Niger eng Entwécklungs-ONG gegrënnt huet, d'Famill Elsen, déi Baueren a Kanada gi si well se zu Lëtzebuerg net genuch Terrain haten, an de Claude Sternberg, de wéinst sengem Glawen op Jerusalem ausgewandert ass. Eng fënneft lëtzebuergesch-südafrikanesch Famill ass op Lëtzebuerg geplënnert, fir hir Kanner an enger friddlecher Ëmgéigend opwuessen ze loossen.
De Film geet der Fro no, firwat dës Leit emigréiert sinn an hannerfreet dem Lentz säi Motto aus dem Feierwon: Wëlle si bleiwe wat se sinn? Wat wëlle se sinn? Wou wëllen se sinn?
Produktioun
D'Initiativ fir de Film geet op de Produzent Nicolas Steil zeréck, deen e Film aus dem Fotograf Raymond Reuter sengem Buch 100 Lëtzebuerger rondrëm d'Welt aus dem Joer 2003 wollt maachen. Dofir huet hien d'Regisseuren Pascal Becker a Yann Tonnar engagéiert. No e puer Méint Recherche hu si nëmmen ee Personnage aus dem Buch zeréck behalen, de Jos Spartz an Indonesien.
D'Musek gouf vum Regisseur Yann Tonnar sengem Brudder Serge Tonnar produzéiert.
1.778 Leit waren den Documentaire an de Kino kucken.
Kritik
Josée Hansen, d'Lëtzebuerger Land: "Le montage est intelligent, souvent surprenant et un peu décalé, [...] et les interviews sont sincères, on sent que les interviewés étaient en confiance [...] sa seule faiblesse : de sauter sur l'agaçante idéologie dominante, ici comme en France, sur l'identité nationale qu'il faudrait définir, fixer, étudier, au lieu de la considérer comme un organisme mouvant."
Alexei Archipowitsch Leonow
Den Alexei Archipowitsch Leonow (ru.: Алексей Архипович Леонов, gebuer den 30. Mee 1934 zu Listwjanka bei Kemerowo, Russesch SFSR, a gestuerwen den 11. Oktober 2019 zu Moskau, war e sowjetesche Kosmonaut.
Hie war den 18. Mäerz 1965, deen éischte Mënsch, dee säi Raumschëff (d'Woschod 2 um Orbit ronderëm d'Äerd), verlooss huet, an, just un enger Léngt festgehalen, am Weltraum geschwieft ass (e sougenannte Baussebordasaz).
De 15. Juli 1975 ass hie mat u Bord vun der Sojus 19 gestart, déi zwéin Deeg drop un engem Apollo-Raumschëff ugekoppelt huet, wat déi éischt owjetesch-amerikanesch Kooperatioun am All war.
De Leonow hat de militäresche Rang vun engem Generalmajouer.
La Garde-Adhémar
La Garde-Adhémar ass eng franséisch Gemeng am Departement Drôme an der Regioun Auvergne-Rhône-Alpes.
Igor Wladimirowitsch Akinfejew
Den Igor Wladimirowitsch Akinfejew (op Russesch: Игорь Владимирович Акинфеев), gebuer den 8. Abrëll 1986 zu Widnoje am Oblast Moskau, ass e russesche Foussballspiller op der Golkipp-Positioun.
Hien huet a senger Profiscarrière zanter 2003 nëmme fir den ZSKA Moskau gespillt. Vun 2004 bis 2018 huet den Akinfejew och fir déi russesch Foussballnationalekipp gespillt.
Hie gouf als ee vun de beschte Golkippe vum moderne Russland consideréiert,.
Léon Dehon
De Léon Dehon, gebuer zu La Capelle, an der Thiérache, enger Géigend am Nordoste vum Département Aisne (Nordfrankräich), de 14. Mäerz 1843, a gestuerwen zu Bréissel, den 12. August 1925, ass e franséische kathoulesche Geeschtlechen, deen d'Kongregatioun vun den Häerz-Jesu Pateren gegrënnt huet.
Séilegspriechung
Schonn 1939 koumen déi éischt Bestriewunge fir eng Séilegspriechung vum Dehon. Et huet awer bis 1997 gedauert bis datt d'Saach richteg un d'Rulle koum, wéi d'Kierch d'Heelung vun engem brasilianeschen Elektriker als Wonner unerkannt huet. De Mann hat sech a senge Gebieder un den Dehon adresséiert a gouf sou geheelt.
De Poopst Jean-Paul II. huet dunn d'Zeremonie op de 24. Abrëll 2005 festgeluecht, ma leider ass dee Poopst jo e puer Deeg virun deem Termin gestuerwen, soudatt en neien Datum huet misse fonnt ginn.
Mëttlerweil waren awer och Kriticke géint den Dehon erhuewe ginn. Notamment huet e franséischen Historiker him virgeworf a senge Schrëfte géint d'Judde gewiedert ze hunn an domat d'Séilegspriechung vun engem Antisemit a Fro gestallt.
Dem Jean-Paul II. säin Nofollger, de Benoît XVI. huet doropshin am Juni 2005 d'Prozedur ofgebrach an eng Kommissioun chargéiert dem Dehon seng Wierker mol grëndlech ze studéieren. A jiddesche reléise Kreesser gouf dem Poopst seng Decisioun begréisst an als Zeeche vun der Verbesserung vun de kathoulesch-jiddesche Relatioune bewäert. ,
Vu kathoulescher Säit sinn déi Virwërf awer och hefteg kontestéiert ginn. D'Zitater wieren aus dem Kontext gerappt an dem Dehon seng Kritik wier net géint Judde geriicht gewiescht, mä géint de Finanzkapitalismus am Allgeméngen.
François-Julien Vannerus
De François-Julien Vannerus, gebuer den 22. Februar 1779 zu Dikrech an do gestuerwen de 14. August 1850, war Notaire a Buergermeeschter zu Dikrech.
Guy de Muyser
De Guy de Muyser, gebuer den 20. Juni 1926 zu Wolz, ass e lëtzebuergesche Jurist, Ekonomist a pensionéierten Diplomat.
François-Julien Vannerus
Säi Papp war de Simon Vannerus (1746-1792) deen och Notaire zu Dikrech war.
Eent vu senge Kanner war de François-Ernest Vannérus.
Guy de Muyser
Seng Carrière
Hie war vun 2004 bis 2011 President vum ëffentlechen Etablissement Centre culturel de rencontre Abbaye de Neumünster.
1998 war hie Matgrënner vun der Fondation du mémorial de la déportation där hire President hien zanterhier ass.
Hien ass de Papp vun dräi Kanner, dorënner de Jurist, Diplomat a Politiker Alain de Muyser an d'Isabelle de Muyser déi zanter 2007 Chef vun der Logistique bei de Vereenten Natiounen ass.
Rochegude (Drôme)
Rochegude ass eng franséisch Gemeng am Departement Drôme an der Regioun Auvergne-Rhône-Alpes.
Convoy OB-289
De Convoy OB 289 war e Schëffsverband vu 25 deelweis bewaffenten Handelsschëffer déi den 20. Februar 1941 op der Convoy route OB den Hafe vu Liverpool verlooss hunn an op der Héicht vun de Färöer de 24. Februar vum däitschen U-Boot U-97 mat Torpedoen attackéiert gouf. Vun de 25 Schëffer goufen der dräi versenkt (16.761 BRT) an eent schwéier beschiedegt (9.718 BRT)
Piccadilly null Uhr zwölf
Piccadilly null Uhr zwölf ass en däitsche Film vum Rudolf Zehetgruber aus dem Joer 1963 no engem Roman vum Francis Durbridge.
Ëm wat geet et am Film?
De Mike Hilton souz aacht Joer onschëlleg am Prisong. Hie sicht elo no deenen déi hien an de Prisong bruecht hunn…
SS Jonathan Holt
D'SS Jonathan Holt war e bewaffente Frachtdampfer vun der brittescher Reederei Holt John & Co - Guinea Gulf Line deen de 24. Februar 1941 vum däitschen U-Boot U-97 torpedéiert gouf a puer Stonnen duerno ënnergaangen ass.
D'Schëff war den 19. Februar 1941 (jee no Quell och eventuell den 20.) zu Liverpool ausgelaf a war zesumme mat 24 anere Frachter am Convoy OB-289 op der Convoy route OB (OB steet fir Out of Britain iwwer d'Nordamerikastreck) wéi d'Schëffer vum U-97 ugegraff goufen.
Um 02:12 Auer de 24. Februar huet d'U97 zwéin Torpedoen op de Convoi gefeiert an huet gemellt dat ee Schëff versenkt gouf. Tatsächlech waren awer SS Mansepool an d'Jonathan Holt getraff ginn an ënnergaangen.
De Kapitän, 38 Membere vum Equipage, zwéin Tireuren an zéng Passagéier (dorënner 4 SOE-Aagenten) hunn dobäi d'Liewe verluer. Zwéi Besatzungsmemberen an ee Passagéier goufe vun der HMS Petunia (K 79) aus dem Waasser gefëscht an zu Stornoway u Land gesat. Zwéin aner Besatzungsmembere an ee Passagéier ware vum Rettungsschëff Copeland gerett ginn an zu Greenock u Land gesat ginn.
Ënner den Affer waren de Joseph Hackin a seng Fra Ria zwéi franséisch Archeologen an Offizéier am Déngscht vun der France libre, souwéi de brittesche Schrëftsteller Robert Byron.
U Thant
De Sithu U Thant, gebuer den 22. Januar 1909 zu Pantanaw an der Irawadi-Division (haut Myanmar) a gestuerwen de 25. November 1974 zu New York, war e Politiker aus Birma. Vun 1961 bis 1971 war hien den drëtte Generalsekretär vun de Vereenten Natiounen.
Liewen
1945 huet den U Thant sech mam U Nu der birmanescher Befreiungsbeweegung ënner dem Generol Aung San géint déi japanesch Besatzungsmuecht ugeschloss. 1947 gouf hien, ënner dem Ministerpresident U Nu, Informatiounsminister. Vun 1957 bis 1961 war hie birmanesche Delegéierte bei der UNO.
Den 3. November 1961 gouf hien Interims-Nofollger vum Dag Hammarskjöld, dunn, den 30. November 1962, fir weider véier Joer als drëtte Generalsekretär vun de Vereenten Natiounen confirméiert. a vun 1966 bis 1971 nach eng Kéier véier Joer.
1973 huet en de Mënscherechtspräis vun de Vereenten Natioune kritt.
U-Thant-Kris
No sengem Doud, de 25. November 1974 zu New York, koum et a Birma zu der sougenannter U-Tant-Kris: De Staatspresident Ne Win hat refuséiert, him e Staatsbegriefnes z'accordéieren, wouropshin seng Läich vu Studenten entfouert gouf, déi en um Terrain vun enger Studentennunioun um Terrain vun der Universitéit vu Rangun (RUSU) begruewen hunn an him do e Mausoleum opgeriicht hunn. E puer Deeg drop huet d'Militär den Terrain gestiermt, woubäi e puer Studenten ëm d'Liewe komm sinn. D'Läich gouf matgeholl an virun der Shwedagon-Pagod begruewen, wouropshin et zu Manifestatiounen an de Stroosse vu Rangun koum. D'Regierung huet doropshin den Ausnamenzoustand ausgeruff.
Kaouar-Dall
De Kaouar-Dall (och: Kawar-Dall) ass en Dall an der Ténéré-Wüst am westafrikaneschen Niger. De Kaouar-Dall leeft an Nord-Süd-Richtung an ass eng 160 Kilometer laang.
En ass bis 100 Meter déif an de Plateau vum Kaouar ageschnidden, an dra leien, vun Norden no Süden, d'Oasenuertschafte Séguédine (Salzgewënnung), Aney, Dirkou a Bilma (Salzgewënnung). Am Süden, Richtung Tschad-Séi, gëtt de Kaouar-Dall vun der Grousser Sandwüst vu Bilma ofgeschloss, mat enger 300 Dünenzich, déi queesch leien. Vu Séguédine am Norde gi sandeg Pisten an nordëstlecher Richtung iwwer Madama, duerch de Plateau vun Djado bis a Libyen an an nordwestlecher Richtung bis bei déi mëttelalterlech Ruinestad Djado, eng 140 km ewech, an do nobäi op Chirfa. An der nërdlecher Verlängerung vum Kaour-Dall läit Enneri Blaka, dat fir seng prehistoresch Fielszeechnunge bekannt ass.
Quadratus vun Athen
De Quadratus, och Kodratus genannt, war Bëschof vun Athen an Apologet, also e Verdeedeger vum fréie Chrëschtentum. Säi Gebuertsjoer ass net bekannt, gestuerwen ass en ongeféier 130 no Christus.
Aarbecht als Apologet
Säi gréisste Merite war ee Schreiwes fir d'Verdeedegen an d'Rechtfertege vum Chrëschtentum. Dora bezeit hien ënner anerem, datt hie verschiddene Persoune begéint wier, déi de Jesus entweeder geheelt oder zum Liewen erwächt hätt. Dat mécht hien am Fong zum éischten Apologet.
Dëst Schrëftstéck huet en dem Keeser Hadrian, deen eng Kéier zu Athen op Besuch war, iwwerreecht. Den Eusebius zitéiert ee Passage aus dësem Wierk, mä d'Schrëft selwer schéngt net erhalen ze sinn. Haut menge verschidde Chercheuren, de sougenannten “Diognetbréif”, eng fréichrëschtlech apologetesch Schrëft vun onbekanntem Auteur, an déi bis haut och net richteg konnt datéiert ginn, wier dem Quadratus säi Schreiwes. Do wier awer dann deen eenzegen erhalenen, duerch dem Eusebius säin Zitat bekannte Passage, net dran.
Gedenkdag
Dem Quadratus säi Gedenkdag ass de 26. Mee fir d'kathoulesch Kierch, an den 22. September fir d'orthodox Kierch.
Pioneer 2
De Pioneer 2 war eng Raumsond vun der US-amerikanescher Weltraumorganisatioun NASA am Kader vum Pioneer-Programm. D'Pioneer 2 sollt laanscht den Äerdmound fléien an dobäi Biller vun der Mounduewerfläch maachen.
Opbau
D'Pioneer 2 war wéi déi zwou virdrun, spinstabiliséiert (2 Rotatioune pro Sekonn ëm déi eegen Achs) a bestoung aus enger Zylindersektioun vu 74 cm Duerchmiesser mat flaache Kegelstëmp déi drun ugeschloss waren, mat enger Héicht vu 76 cm. Den Undriff, e Feststoffdreifwierk vun 105 N Schub, war op der Säit ugemaach, Lagreegelung an Antenne vis-à-vis dovun. Vun der ganzer Mass vun 39,5 kg ware 15,6 kg Notzlaascht, dorënner eng Kamera mat niddreger Opléisung (optesch Opléisung 0,5 Grad) déi geduecht war fir Biller vun der Moundrécksäit ze maachen, e Magnéitometer, Stralemiessinstrumenter an e Mikrophonsystem fir d'Detektioun vu Meteorittenaschléi um Satellit. D'Sond gouf iwwer en Telemetriesytem, dat op enger Frequenz vun 108,6 MHz geschafft huet, gesteiert a fir d'Stroumversuergung gouf et dräi verschidde Batteriesystemer.
Missioun
Nom gegléckte Start hate sech d'Dreifwierker vun der 2. Stuf ze fréi ofgeschalt. Déi drëtt Stuf hat duerch eng Feelfunktioun guer net gezünnt. Sou konnt d'Raumsond d'Gravitatiounsfeld vun der Äerd net verloossen. Si hat nëmmen eng kleng Héicht erreecht a war no 45 Minutten an der Äerdatmosphär vergloust. Dobäi konnt d'Missioun e puer Donnéeën iwwer déi baussenzeg Stralungsceinture vun der Äerd an d'Heefegkeet vu Mikrometeoritte sammelen.
Raymond Bernard
De Raymond Bernard, gebuer den 10. Oktober 1891 zu Paräis an och do gestuerwen den 11. Dezember 1977, war e franséische Filmregisseur, Schauspiller an Dréibuchauteur.
Hie war de Jong vum franséische Schrëftsteller Tristan Bernard.
Seng bekanntst Filmer sinn Le miracle des loups, Les croix de bois a Les misérables.
Arabesch Liga
D'Arabesch Liga (op Arabesch: الجامعة العربية‎), offiziell Liga vun den Arabesche Staten (جامعة الدول العربية Dschāmiʿat ad-Duwal al-ʿArabiyya) ass eng regional Organisatioun aus arabesche Länner an a rondrëm Nordafrika, d'Har vun Afrika a Südwestasien. Si gouf den 22. Mäerz 1945 zu Kairo vum Kinnekräich Egypten, dem Kinnekräich Irak, Transjordanien, dem Libanon, Saudiarabien a Syrien gegrënnt. Jemen ass de 5. Mee 1945 derbäikomm. Momentan huet d'Liga 22 Memberstaten, obwuel déi syresch Participatioun wéinst der Repressioun duerch d'Regierung am aktuelle Biergerkrich zënter November 2011 ausgesat ass. (Stand: Januar 2015)
D'Haaptzil vun der Organisatioun ass et d'"Relatioun tëscht de Memberstate méi enk ze maachen an d'Kollaboratioun tëscht hinnen ze koordinéieren, fir hir Onofhängegkeet an hir Souveränitéit ze sécheren an op eng generell Manéier d'Affairen an d'Interesse vun den arabesche Länner ze konsideréieren".
Mat Institutioune wéi der Arabescher Organisatioun fir Erzéiung, Kultur a Wëssenschaft an dem Wirtschafts- a Sozialrot vum Rot fir Arabesch Wirtschaftseenheet facilitéiert d'Arabesch Liga politesch, wirtschaftlech, kulturell, wëssenschaftlech a sozial Programmer déi d'Interesse vun der arabescher Welt promovéiere sollen. D'Liga ass och e Forum an deem d'Memberstaten hir politesch Positioune koordinéieren an iwwer aktuell Theemen debattéieren, an an deem scho verschidden arabesch Streidereie geléist gi sinn a Konfliker limitéiert goufen. D'Liga ass och d'Plattform op där vill bedeitend Dokumenter iwwer wirtschaftlech Integratioun ausgeschafft goufen.
All Memberstat huet nëmmen ee Vote am Rot vun der Arabescher Liga, mä nëmmen déi Staten, déi gestëmmt hunn, sinn un d'Decisioune gebonnen.
Memberstaten
Memberstaten (mat dem Bäitrëttsjoer respektiv der Memberschaftsperiod):
1 D'Memberschaft vu Libye gouf wéinst dem Stuerz vun der Regierung zäitweis ausgesat. 2 Somaliland huet 1991 eng eesäiteg Onofhängegkeet ausgeruff an ass de facto en eegene Stat, gëtt awer weiderhin zu Somalia gezielt. 3 Zënter der Onofhängegkeet vum 9. Juli 2011 ouni de Südsudan 4 2011 gouf Syrien als Memberstat suspendéiert. Zënter dem 26. Mäerz 2013 hält déi Syresch Nationalkoalitioun déi Memberschaft. D'Regierung vum Baschar al-Assad gëtt vun der Arabescher Liga net méi als legitim Vertriedung vum arabesche Vollek ugesinn.
Gliese 370 b
De Gliese 370 b (och nach HD 85512 b genannt) ass en äerdänlechen extrasolare Planéit, deen de 17. August 2011 entdeckt gouf. De Planéit läit ronn 36 Liichtjoer vun der Äerd ewech am Stärebild Vela.
Entdeckung
De Planéit gouf mat Hëllef vum HARPS vu Wëssenschaftler vun der Universitéit Genf ënner der Leedung vum Schwäizer Astronom Stéphane Udry, entdeckt,
Eegenschafte
De Gliese 370 b ëmkreest de sonnenänleche Stär Gliese 370, e K-Stär, dee ronn 36 Liichtjoer vun der Äerd ewech ass. Fir en Ëmlaf brauch hie ronn 54 Deeg. De Planéit ass an der habitabler Zon, wat prinzipiell äerdänlech Temperaturen an d'Existenz vu Waasser a flësseger Form erméiglecht. Iwwer d'Uewerfläch oder eng eventuell Atmosphär vum Planéit ass nach näischt bekannt. D'Duerchschnëttstemperatur ass op 25 °C geschat ginn.
Monceaux-le-Comte
Monceaux-le-Comte ass eng franséisch Gemeng am Departement Nièvre an der Regioun Bourgogne-Franche-Comté.
Jean-Henri Dondelinger jun.
De Jean-Henri Dondelinger jun., gebuer den 28. Dezember 1786 zu Ettelbréck, gestuerwen den 21. Oktober 1850 an der Stad Lëtzebuerg war en Industriellen a Lokalpolitiker.
NGC 6818
Den NGC 6818 ass e planetareschen Niwwel am Stärebild Sagittarius. Hien huet eng visuell Magnitude vun 9,3 mag an e Wénkelduerchmiesser vun 0,77'.
Entdeckung
De planetareschen Niwwel NGC 6818 gouf den 8. August 1787 vum däitsch-britteschen Astronom Wilhelm Herschel entdeckt.
Jean-Henri Dondelinger jun.
Hie war de Fils vum Jean-Henri Dondelinger an der Elisabeth Havelange. Nom Doud vu senger éischter Fra, der Caroline Faber (†1831) vu Wolz, huet hie sech 1833 mat der Marguerite Foehr, der Duechter vum Metzler an Hotelier Jean Foehr, bestuet. Hien huet, nom Doud vu sengem Papp, d'Faïencerie Dondelinger zu Iechternach weidergefouert.
Hie war Buergermeeschter vun Iechternach vum 8. Januar 1821 bis den 1. Januar 1822, a vum 14. Abrëll 1824 bis de 15. Oktober 1828. Vum 7. Juni 1842 bis den 3. Oktober 1847 huet hien de Kanton Iechternach an der Chamber (Ständeversammlung) vertrueden.
Chris Evans
Et gëtt verschidde Persounen, déi Chris Evans heeschen:‎
Merci la vie
Merci la vie ass e franséische Film vum Bertrand Blier aus dem Joer 1991.
Ëm wat geet et am Film?
Zwee jonk Meedercher begéine sech op enger Strooss. Dat eent dréckt en Akafsweenchen aus engem Supermarché dat anert huet e wäissen Hochzäitsrack un. Zesumme gi si weider an erliewen ënnerwee déi komeschst Saachen…
Parti socialiste (Belsch)
De Parti socialiste (kuerz: PS) ass eng belsch frankophon sozialdemokratesch politesch Partei. Si ass d'Partei mat den zweetmeeschte Sëtz an der belscher Chamber an déi gréisst franséischsproocheg Partei. (2016)
1885 ass de Parti ouvrier belge gegrënnt ginn, dee sech 1945 Parti socialiste belge / Belgische Socialistische Partij genannt huet. Dëst war eng unitär Partei, dat heescht si huet sech souwuel un d'hollänneschsproocheg wéi och un d'frankophon Belsch adresséiert. 1978 huet si sech dunn awer an e frankophone Flillek (de PS), an e flammännesche Flillek (Socialistische Partij Anders) gespléckt.
Saint-Paul-Trois-Châteaux
Saint-Paul-Trois-Châteaux ass eng franséisch Gemeng am Departement Drôme an der Regioun Auvergne-Rhône-Alpes.
Marta Roure
2004 huet si Andorra mam Lidd "Jugarem a estimar-nos" beim Eurovision Song Contest zu Istanbul vertrueden. An der Halleffinall si koum op déi 18. Plaz mat 12 Punkten.
D'Roure huet um Conservatori de Música d'Andorra Musekstheorie studéiert. 2004 koum hiren éischten an nach eenzegen Album Nua eraus.
Mandel (Homonymie)
Mat Mandel kënne follgend Begrëffer gemengt sinn:
CR376
Den CR376 ass ronn 2,4 km laang.
Lunae Palus
De Gradsecteur Lunae-Palus gehéiert zu den 30 Gradsecteuren um Planéit Mars. Si goufe vun der USGS festgeluecht. D'Nummer ass MC-10, de Gradsecteur ëmfaasst e Gebitt vu 45° bis 90° westlecher Längt a vun 0° bis 30° südlecher Breet.
De Lunae Planum, de Chryse Planitia, Deeler vun der Xanthe Terra a vill fréier Flossdäller leien am Lunae Palus Gradfeld. De Viking I Lander war den 20. Juli 1976 do gelant.
D'Géigend gouf no der réimescher Mound-Gottheet oder no den afrikanesche Moundbierger an deenen e Nilquellfloss seng Quellen huet.
Erika Blanc
D'Erika Blanc gebuer als Enrica Bianchi Colombatto den 23. Juli 1942 zu Gargnano, Brescia, Lombardei ass eng italieenesch Schauspillerin.
D'Erika Blanc war besonnesch an italieeneschen Agentefilmer an duerno an Italowestern ze gesinn.
Sexuell Belästegung
Sexuell Belästegung ass e mënschlecht Verhalen, dat sexuell motivéiert an onerwënscht ass. Et verletzt eng Persoun an hirer Würd, schüchtert se an oder beaflosst se negativ an hirem Aarbechts- oder Léierëmfeld. Déi Form vu Belästegung kann a verschidde Situatioune virkommen, wéi op der Aarbechtsplaz, an engem Ausbildungskontext, an der Ëffentlechkeet oder am Online-Beräich. Si manifestéiert sech duerch verbal, nonverbal oder physesch Handlungen a ka souwuel vu Friemen, wéi och vu bekannte Persounen ausgoen.
Definitioun an Typpen
D'Sexuell Belästegung ëmfaasst e breede Spektrum vu Verhalensweisen, déi vu verbale Bemierkungen iwwer sougenannt "knaschteg" Witzer an net-ubruecht Beréierungen bis hin zu erzwongenem sexuelle Kontakt reechen. Et gëtt zwéi grouss Typpe vu sexueller Belästegung: verbal sexuell Belästegung a physesch sexuell Belästegung.
Verbal sexuell Belästegung
Zu där Aart vu Belästegung ziele Kommentaren, Witzer, Bemierkungen oder Uspillungen, déi sexueller Natur, obszön an net vun der viséierter Persoun erwënscht sinn. Déi Handlunge kënnen déi betraffe Persoun emotionell belaaschten oder en desagreabelt oder feindlecht Ëmfeld schafen. Beispiller sinn:
Marco Gaasch
De Marco Gaasch, gebuer den 13. August 1958 a gestuerwen den 22. November 2018, staamt vun Noutem, wou hien de Bauerebetrib, deen hie vu sengen Elteren iwwerholl hat als Kärebauer exploitéiert huet. Nom Secondaire war hien um Athénée Royal Agri-Saint-Georges zu Huy. Zanter Enn vun den 1970er Joren huet hie sech onermiddlech fir d'Besoine vun der Landwirtschaft, um nationale grad wéi och op internationalem Plang agesat.
Sexuell Belästegung
Verbal sexuell Belästegung
Sexuell Belästegung an ëffentleche Raim, wéi op ëffentlechte Stroossen a Plazen oder am ëffentlechen Transport, gëtt am franséischen als harcèlement de rue an am engleschen als catcalling oder street harassment bezeechent.
Physesch sexuell Belästegung
Physesch oder kierperlech sexuell Belästegung sinn onerwënscht Beréierungen, Kierperkontakt oder Versich, enger Persoun sexuell méi no ze kommen, ouni datt déi betraffe Persoun dozou hir Awëllegung ginn huet. Dat kann eng erhieflech Bedroung fir déi kierperlech Sécherheet an d'Wuelbefanne vun der Persoun duerstellen. Beispiller sinn:
Marco Gaasch
Nodeem de Marco Gaasch an de Joren 1983-84 President vum Service Jeunesse vun der Bauerenzentral war, war hie wärend véier Joer, vun 1987 bis 1991, President vum Conseil Européen des Jeunes Agriculteurs (CEJA). Hie war Member vum Comité vun der Landwirtschaftskummer an zanter 1988 hire President.
Sexuell Belästegung
Auswierkungen
D'Auswierkunge vu sexueller Belästegung kënne schwéier Konsequenzen hunn a sech op déi physesch a psychesch Gesondheet vun der betraffener Persoun auswierken. D'Affer vu sexueller Belästegung kënnen ënner anerem follgend Problemer erliewen:
Rechtlech Aspekter
An de meeschte Länner gëtt et Gesetzer a Richtlinnen, déi sexuell Belästegung op der Aarbechtsplaz, a Bildungsariichtungen an an anere Beräicher verbidden. Déi Gesetzer variéiere vu Land zu Land; si hunn awer d'Zil, d'Affer ze schützen an d'Belästeger zur Rechenschaft ze zéien.
Marco Gaasch
Nieft sengem Engagement an der Beruffschamber war de Marco Gaasch och nach Vizepresident vun der Bauerenzentral. Hien huet sech och an enger Rei vun Organisatiounen, ë. a. am Direktiounscomité vum Centre commun de la sécurité sociale an am LEADER-Programm fir d'Intresse vun der Landwirtschaft agesat.
Neuffontaines
Neuffontaines ass eng franséisch Gemeng am Departement Nièvre an der Regioun Bourgogne-Franche-Comté.
Sexuell Belästegung
Rechtlech Aspekter
Affer vu sexueller Belästegung hunn dacks d'Recht, eng Plainte bei den zoustännegen Autoritéiten ze maachen. Zumindest an der westlecher Welt sinn d'Employeuren an d'Bildungsinstitutiounen dacks obligéiert, ugemoosse Mesuren ze ergräifen, fir sexuell Belästegung ze verhënneren an ze bekämpfen.
Preventioun a Bekämpfung
D'Bekämpfung vu sexueller Belästegung erfuerdert eng ëmfaassend Approche, déi op Preventioun, Sensibiliséierung an ugemoossene Reaktioune berout. E puer Preventiounsmesure sinn:
Andreaskierch zu Holzem
D'Kierch vun Holzem ass eng kathoulesch Kierch déi zur Par Mamerdall Saint-Christophe, zum Dekanat Lëtzebuerg an zu der Gemeng Mamer gehéiert.
De Patréiner ass den hellegen Andreas, deem säi Fest dden 30. November gefeiert gëtt.
Si steet zentral an der Uertschaft an der Kierchestrooss, net wäit vun der Kräizung mat der Schoulstrooss.
Geschicht
Déi Holzemer Kierch ass am Joer 1570 gebaut ginn. Se ass an de Joren 1842, 1865 an 1951 ëmgebaut a renovéiert ginn.
Holzem ass 1570 als Filial vun der Par Mamer ernimmt ginn. 1804 ass Holzem eng eegestänneg Par ginn. Vun 2002 bis 2017 huet d'Par Holzem zum Parverband Mamerdall gehéiert.
Marco Gaasch
Am Kader vu senge gesamtpoliteschen Engagementer, huet säi besonnescht Interessi der Verdeedegung vun der Stellung vun der Landwirtschaft an der Gesellschaft gegollt.
Htin Kyaw
Den Htin Kyaw, gebuer den 20. Juli 1946 zu Kungyangon, ass e myanmaresche Schrëftsteller a Politiker vum Vollek vun de Mon.
Saint-Restitut
Saint-Restitut ass eng franséisch Gemeng am Departement Drôme an der Regioun Auvergne-Rhône-Alpes.
XZ Tauri
Den XZ Tauri (ofgekierzt XZ Tau) ass en Duebel- oder Dräifachstäresystem am Stärebild Taurus, dat an der Taurus-Moleküllewollek läit an ongeféier 450 Liichtjoer vun eiser Äerd ewech ass. De System gëtt vun zwéi variabelen T-Tauri-Stäre gebilt, déi ëm e kollektive Schwéierpunkt op enger Distanz vu 6 Milliarde Kilometer (ongeféier d'Distanz vun eiser Sonn bis zum Pluto) lafen.
Ënnersich aus dem Joer 2009 deiten drop hin, datt de Stär nach en noe Begleetstär huet, sou datt et sech am Ganzen ëm en Dräifachstäresystem handelt.
Htin Kyaw
De 15. Mäerz 2016 gouf hie vum myanmaresche Parlament als Nofollger vum Thein Sein zum Staatspresident vu Myanmar (Birma) gewielt. Domat ass hien no iwwer 50 Joer Militärherrschaft déi éischt zivil Persoun an deem Amt. Hien ass Member vun der Partei National Liga fir Demokratie (NLD) vun der Aung San Suu Kyi.
Säi Papp, de Min Thu Wun (1909-2004), war en Dichter, Schrëftsteller, Geléierten an Deputéierten.
XZ Tauri
De Stäresystem huet eng Blos mat ronn 10.000 Kelvin gliddegem Gas gebilt, wou de Rand zirka 96 Milliarde Kilometer vun de Stären ewech läit a sech mat enger Vitess vun 150 km/s weider ausdeent. Déi Parameteren, déi typesch fir T-Tauri-Stäre sinn, loossen op en Alter vun der Blos vun 30 Joer schléissen. Eng Bildsequenz vum Hubble-Weltraumteleskop iwwer en ettlech Joer ewech weist eng Vergréisserung mat enger zweeter Blos a verdäitlecht, datt weider Ausbréch sporadesch optrieden.
Den Herbig-Haro-Objet HH152 ass duerch den XZ Tauri ausgeléist ginn.
Htin Kyaw
Hien huet Ekonomie um Yangon Institute of Economics studiéiert, an dono Computerwëssenschaften zu London a Rangun.
Vun 1970 bis 1992 gouf hie Coursen an huet am Wirtschaftsministère geschafft. Wéinst sengem politeschen Engagement an der Oppositioun huet hie missen domat ophalen, a gouf fir seng Ënnerstëtzung vun der Aung San Suu Kyi ënner Hausarrest gestallt an e puer Méint an de Prisong gespaart.
Le mouton enragé
Le mouton enragé ass e franséisch-italieenesche Film vum franséische Filmregisseur Michel Deville aus dem Joer 1974.
Htin Kyaw
Den Htin Kyaw ass zënter 1973 mat der Su Su Lwin (* 1946) bestuet, déi och Politikerin an Deputéiert ass. Säi Schwéierpapp U Lwin (1924-2011) war ee vun de Grënner vun der Nationaler Liga fir Demokratie.
Le mouton enragé
Ëm wat geet et am Film?
D'Liewe vum Nicolas Mallet geréit komplett aus dem Gleis wéi hien d'Marie-Paule begéint...
Estesch Euromënzen
Dës sinn déi national Säite vun den esteschen Euromënzen. Si si vum 1. Januar 2011 u gëlteg.
All aacht Mënze weisen d'Silhouett vum Land (déi "rout" an déi "giel" am Déifrelief, déi aner zwou am Héichrelief), an d'Opschrëft Eesti, den Numm an der Landessprooch.
Gregory Molitor
De Gregory Molitor, gebuer den 12. Mäerz 1980 an der Stad Lëtzebuerg, ass e lëtzebuergesche Foussballspiller.
Tëscht dem 20. November 2002 am 13. Oktober 2004 huet de Gregory Molitor 12-mol fir déi lëtzebuergesch Foussballnationalekipp gespillt.
Hans Mommsen
Den Hans Mommsen, gebuer de 5. November 1930 zu Marburg a gestuerwen de 5. November 2015 zu Tutzing, war en däitschen Historiker. Hie war op d'Zäitgeschicht spezialiséiert, absënns op d'Geschicht vun Däitschland tëscht 1918 an 1945, deemno d'Weimarer Republik an d'Zäit vum Nationalsozialismus. Hien huet d'Fuerschung vum Drëtte Räich drop orientéiert, d'Fro vun der Verantwortung vu jidderengem Eenzelen ze stellen, a sech net just op den Hitler an d'Leit ronderëm hien ze konzentréieren, déi un allem Schold gewiescht wieren.
De Mommsen hat vun 1968 bis zu senger Emeritéierung 1996 op der Ruhr-Universität Bochum e Léierstull fir Neier Geschicht. Dobäi hat hie Gaaschtprofessuren a Fuerschungsopenthalter zu Princeton, Harvard, Berkeley, Jerusalem a Washington D.C. Vun 1977 bis 1985 war hien Direkter vum Institut zur Geschichte der Arbeiterbewegung, dat hie matgegrënnt hat.
Säin Zwillingsbrudder Wolfgang J. Mommsen war och en Historiker.
L'instinct de l'ange
L'instinct de l'ange ass e franséische Film vum Richard Dembo aus dem Joer 1993.
Ëm wat geet et am Film?
1914 am Éischte Weltkrich mellt den Henry sech fräiwëlleg an d'Arméi. Hie gëtt awer wéinst senger schlechter Gesondheet net ugeholl…
Hans Mommsen
Wierk (Auswiel)
Monographien
Als Editeur
Elsbier
D'Elsbier (Sorbus torminalis) ass eng Lafbamaart aus der Gattung vun de Sorbussen. Si gehéiert zu der Famill vun de Rosaceae.
Am Lëtzebuergesche gëtt et nach dës Nimm fir dee Bam: Ilenter, Ielechter/Eelechter/Älechter, Elecher, Eilecher, Ellrécher, Pelagor, wëlle Spier, wëlle Spirebam.
Beschreiwung
D'Blieder sinn ongeféier 2–7 cm laang, breet bis eefërmeg. De Bord ass spatz gelappt a liicht gezackt. Et sinn 3-5 Lappen. D'Bléie si wäiss a bilde riicht, locker Dolderispen. D'Hierschtfaarf ass goldgiel bis liicht rout. D'Friichte si verkéiert eefërmeg bis ronn, am Ufank olivgréng, duerno brong mat hellen Tëppelen an ongeféier 1,5 cm grouss. D'Elsbier gëtt bis zirka 100 Joer al, kann awer an Ausnamefäll méi al ginn.
Verbreedung zu Lëtzebuerg
D'Elsbier gëtt et zu Lëtzebuerg net sou dacks, gréisser Virkomme gëtt et op der Musel a ronderëm Steeën, Schrondweiler an Uewerglabech.
Brian Marsden
De Brian Geoffrey Marsden, gebuer de 5. August 1937 zu Cambridge, England a gestuerwen den 18. November 2010 zu Burlington am Massachusetts war en engleschen Astronom, deen an den USA gelieft a geschafft huet. Hien huet um Smithsonian Astrophysical Observatory zu Cambridge geschafft an an de Jore vun 1978 bis 2006 Direkter vum Minor Planet Center.
Liewen
De Marsden huet Astronomie op der Universitéit vun Oxford studéiert a spéider och op der Yale University. Hie war Expert op de Gebidder vun der Himmelsmechanik an der Astrometrie an hat sech op Berechnunge vun Ëmlafbunne vun Asteroide an Koméite spezialiséiert, bei deenen nëmme wéineg Observatiounsdate virlouchen, souwéi op d'Bestëmmunge vu Bunnofwäichungen. Fir de Pluto hat hien en Duebelstatus als Planéit an Asteroid (10000) virgeschloen.
Sengen Aarbechten ass ze verdanken, datt "verluere" Koméiten a Klengplanéiten nees erëmfonnt goufen. Besonnesch bei Koméite kann d'Zeréckfanne schwiereg sinn, well sech hir Bunn nieft gravitative Stéierungen duerch aner Himmelskierper och duerch netgravitativ Effeten (Réckstousseffet duerch den Ausstouss vu Jets) verännere kann. De Marsden hat fir 1992 de verluerene periodesche Koméit Swift-Tuttle virausgesot, wat och gestëmmt huet. Seng Berechnungen haten ausserdeem gewisen, datt de Koméit Shoemaker-Levy 9 op de Planéit Jupiter stierze wäert. Hien hat och d'Bunne vun de Kreutz-Grupp-Koméiten ënnersicht an hat gewisen, datt hir Memberen an zwou Ënnergruppen opgedeelt kënne ginn.
Onofhängeg vum Nikolai Stepanowitsch Tschernych huet de Marsden den 28. August 1982 den Asteroid (37556) Svyaztie entdeckt.
Fir seng Leeschtunge gouf de Marsden e puermol vun der American Astronomical Society ausgezeechent.
Den Asteroid (1877) Marsden gouf no him genannt.
Fernand Emmel
De Fernand Georges Emmel, gebuer den 9. Mäerz 1945 an der Stad Lëtzebuerg an do gestuerwen de 16. September 2021, war e lëtzebuergeschen Archivist, Historiker a Genealogist.
Celles (Cantal)
Celles ass eng fréier franséisch Gemeng am Departement Cantal an der Regioun Auvergne-Rhône-Alpes.
Fernand Emmel
De Fernand Emmel huet zu Nanzeg an zu Bonn studéiert. Hien huet eng Plaz op der Gemeng Lëtzebuerg fonnt. 1979 gouf hie vun der Gemeng op Marburg op d'Archivschoul geschéckt, fir sech do zum Archivist ausbilden ze loossen. Hien huet den Archiv vun der Stad vun 1981 bis Februar 2005 geleet.
Celles (Cantal)
Den 1. Dezember 2016 huet se mat de Gemenge Chalinargues, Chavagnac, Neussargues-Moissac a Sainte-Anastasie fusionéiert fir déi Nei Gemeng Neussargues en Pinatelle ze bilden.
Fernand Emmel
De F. Emmel war Grënnungsmember an éischte President vun der ALGH (Association luxembourgeoise de généalogie et d'héraldique), déi 1984 offiziell gegrënnt gouf. Nieft genealogeschen Aarbechten huet hien eng ganz Rei vun historeschen Artikele publizéiert.
Celles (Cantal)
D'Gemeng läit op enger Héicht tëscht 800 an 1.075 Meter.
Kali Yug, la dea della vendetta
Kali Yug, la dea della vendetta ass den éischten Deel vun engem italieenesch-däitsch-franséische Film vum Mario Camerini aus dem Joer 1963.
Kuckt och
Il mistero del tempio indiano: den zweeten Deel vu Kali Yug, la dea della vendetta
Ruages
Ruages ass eng franséisch Gemeng am Departement Nièvre an der Regioun Bourgogne-Franche-Comté.
Solérieux
Solérieux ass eng franséisch Gemeng am Departement Drôme an der Regioun Auvergne-Rhône-Alpes.
Chambre d'agriculture (Homonymie)
Chambre d'agriculture ass den Numm vu Landwirtschaftskummeren a verschiddene Länner:
Mare Moscoviense
D'Mare Moscoviense (Lat. „Moskauer Mier“) ass eng markant, donkel Dält matzen an der bockeleger Moundrécksäit. Si ass nieft dem Mare Ingenii dat eenzegt Moundmier op där Äerdmoundsäit an huet en Duerchmiesser vu ronn 350 km.
Entdeckung
D'Mare - deemools Mare Moskwa genannt, gouf als donkelen Objet op Biller vun der sowjetescher Moundsond Luna 3 entdeckt, déi am Joer 1959 fir d'éischt Biller vun der Moundrécksäit op d'Äerd gefunkt huet. D'Mier gouf no der russescher Haaptstad Moskau genannt. Déi international Schreifweis ass laténgesch, wéi fir all d'Strukturen um Äerdmound.
Genesis
D'Moskauer Mier ass ongeféier sou grouss wéi d'Mare Humorum oder d'Nectaris op der viischter Säit vun eisem Trabant, huet awer am Géigesaz zu dësen keng mierklech Schwéiereanomalie am Ënnergrond, d. h. keng Mascon an der déiwer Moundkuuscht resp. am dorënner leiende Mantelgesteng. Wéi d'Moundmierer op der visueller Moundsäit däerft och dësen Aschlag duerch e groussen Asteroid entstane sinn. Opgrond vun den opfälleg donkeler Buedemfierwung gëtt ugeholl, datt de Mare Moscoviense genee wéi de Moundkrater Tsiolkovskiy méi jonk ass wéi déi grouss Maria op der äerdzougedréiter Säit.
Ëmgéigend
D'Mare Moscoviense läit an engem Héichchland mat ville Krateren. Ronderëm d'Mare leie Reschter vu kreesfërmege Biergréng, déi beim Impakt entstane sinn. Am Zentrum leie relativ wéineg nei Krateren, wat sech mat der Theorie vun engem jonken Alters deckt. Déi gréisst Kratere sinn de Komarov am Südosten an den Titov am Norden. Déi eegenaarteg Lag vum donkele Mare Moskwa matzen an engem hellen, kraterbedeckten Héichland fält op neie Fotoen ëmsou méi op, well nëmmen 200 km südlech eng bal gläichgrouss Struktur ass, de Risekrater Mendeleev, a süd- resp. westlech dovun de Gagarin an de Korolev. Si hu keng donkel Lava-Uewerfläch, hunn awer Mascon am Ënnergrond. Geologesch resp. selenographesch Famill sinn awer den Apollo- an den Hertzsprung-Baseng.
Duel (Film 1971)
Duel ass en US-amerikanesche Film vum Steven Spielberg aus dem Joer 1971 no enger Geschicht vum Richard Matheson.
Soss
Duell gouf als TV-Film fir den US-amerikanesche Sender ABC op 16 mm gedréint. Wéinst dem groussen Erfolleg gouf déi éischt Versioun vu 74 Minutte mat nogedréinten Zeenen op 90 Minutte verlängert a koum dunn och an d'Kinoen.
Arthur Bernard
Den Arthur Bernard, gebuer den 1. Oktober 1915, ass e fréiere lëtzebuergesche Foussballspiller.
Tëscht dem 10. November 1935 am 14. Mee 1939 huet den Arthur Bernard 11-mol fir déi lëtzebuergesch Foussballnationalekipp gespillt an dobäi 1 Gol geschoss.
Günter Schabowski
De Günter Schabowski, gebuer de 4. Januar 1929 zu Anklam a gestuerwen den 1. November 2015 zu Berlin, war en däitsche Politiker vun der SED. An der Däitscher Demokratescher Republik (DDR) war hien SED-Parteifonctionnaire a Member vum Politbüro vum Zentralcomité vun der SED. Hie war geléierte Journalist.
CR373A
Den CR373A ass e Chemin repris am Kanton Klierf. Et ass eng Verbindungsstrooss vum CR373 tëscht Boxer a Rëmeljen a südlecher Richtung bis op d'N18 bei Lenzweiler.
Günter Schabowski
Weltwäit bekannt gouf e wéi en den 9. November 1989 owes op enger Pressekonferenz eng nei Circulaire iwwer nei Reegelen, wéi d'Bierger aus der DDR an de Weste reesen dierften, virgelies huet. Op d'Fro vun engem Reporter, wéini déi a Kraaft triede géif, sot de Schabowski, deen d'Circulaire virdrun an de Grapp gedréckt krut, an net vill Zäit hat, se duerchzeliesen: "Das tritt nach meiner Erkenntnis ... ist das sofort. Unverzüglich." Dës Ausso, déi op der Televisioun live iwwerdroe gi war, huet e Massestuerm vun Zéngdausende vun DDR-Bierger op d'Grenziwwergäng no West-Berlin ausgeléist, wat dozou gefouert huet, datt d'Douanieren, déi vun der Situatioun iwwerfuerdert waren, a vun uewe keng Consigne kruten, wat se maache sollten, kapituléiert hunn an d'Grenz onkontrolléiert opgemaach hunn.
CR373A
Den CR373A ass ronn 1,1 km laang.
Milano-Sanremo 2015
Déi 106. Editioun vu Milano-Sanremo gouf 2015 den 22. Mäerz gefuer. D'Course goung iwwer eng Distanz vun 293 km, an den däitsche Coureur John Degenkolb konnt d'Course fir sech entscheeden, virum Alexander Kristoff a Michael Matthews.
Vun 199 Coureuren um Depart goufen der 160 op der Arrivée gezielt.
William Friedkin
De William Friedkin, gebuer den 29. August 1935 zu Chicago a gestuerwen de 7. August 2023 zu Los Angeles, war en US-amerikanesche Filmregisseur, Dréibuchauteur a Filmproduzent
Bichen
D'Bichen oder Buchen si Beem aus der Gattung Fagus an der Famill vun de Fagaceae. D'Gattung ass mat ronn 10 Aarten an de fiicht-kille Klimazone vun Europa, Asien a Nordamerika verbreet. D'Fruucht vun de Biche gëtt Buchaker genannt.
Würd
Würd oder Dignitéit ass e grondleeënd Konzept, dat den inherenten an onverännerte Wäert vun all Mënsch beschreift. Si steet fir d'Unerkennung an d'Héichschätzung, déi all Persoun zousteet, eleng well se als Mënsch existéiert.
Michel Flammang
De Michel Flammang, gebuer de 6. Januar 1875 um Kierchbierg a gestuerwen de 7. Abrëll 1946 an der Stad, war e lëtzebuergesche Politiker.
Bichen
Déi geleefegst Aart an Europa ass d'Routbuch (oder Europäesch Buch), Fagus sylvatica.
Chavagnac (Cantal)
Chavagnac ass eng fréier franséisch Gemeng am Departement Cantal an der Regioun Auvergne-Rhône-Alpes.
Bichen
Aner bekannt Aarte sinn d'Orient-Buch (Fagus orientalis) an d'China-Buch (Fagus engleriana)
Chavagnac (Cantal)
Den 1. Dezember 2016 huet se mat de Gemenge Chalinargues, Celles, Neussargues-Moissac a Sainte-Anastasie fusionéiert fir déi Nei Gemeng Neussargues en Pinatelle ze bilden.
Himalia-Grupp
D'Himalia-Grupp ass eng Grupp vu baussenzege Mounde vum Planéit Jupiter, déi sech an hire Bunneegenschafte gläichen. Et gehéiere véier Mounden zur Grupp:
D'Membere vun der Grupp zielen zu den irreguläre Mounden, deenen hir Bunne staark exzentresch sinn an eng däitlech Neigung (Inklinatioun) géigeniwwer dem lokale Laplace-Plang hunn. De Laplace-Plang vun dëse Mounde fält op dëser Distanz vum Planéit graff mat dem Bunnplang vum Jupiter zesummen, steet awer duerch baussenzeg Aflëss - besonnesch duerch de Saturn - ëm bis zu 1,5° schréi dergéint. Wéi bei alle baussenzege Jupitermounden ënnerleien d'Bunnelementer vun dëse Mounde staarken zäitleche Schwankungen.
Würd
D'Iddi vun der Würd ass enk mat där vun de Mënscherechter verbonnen. Si ass e moralesche Moossstaf fir d'Behuele géigeniwwer aneren an e Prinzip, deen d'Grondlag fir eng gerecht an ethesch Gesellschaft bilt. All d'Mënsche si gläich a verdéngen de Respekt an de Schutz vun hirer Dignitéit, onofhängeg vu Geschlecht, Hautfaarf, Relioun, sozialer Stellung oder anere Charakteristiken.
Mess for Masses
Mess for Masses war e Musekfestival zu Stengefort, deen tëscht 2009 an 2014 all Joer am November organiséiert gouf. En huet een Dag gedauert a war am Sportkomplex Centre Roudemer. Et sinn nëmme lëtzebuergesch Kënschtler opgetrueden, dovun haaptsächlech lëtzebuergesch Rockgruppen.
Saint-Aubin-des-Chaumes
Saint-Aubin-des-Chaumes ass eng franséisch Gemeng am Departement Nièvre an der Regioun Bourgogne-Franche-Comté.
Mess for Masses
De Festival gouf vun der Harmonie Klengbetten organiséiert an hat all Joer ëm déi 700-900 Visiteuren. ,
Würd
D'Würd ëmfaasst verschidden Dimensiounen. Engersäits ass et d'Recht op Selbstbestëmmung a perséinlech Autonomie. All Mënsch sollt d'Recht hunn, iwwer säin eegent Liewen kënnen ze entscheeden a seng eegen Entscheedungen ze treffen. Op där anerer Säit gehéiert zur Dignitéit och d'Recht op kierperlech a séilesch Integritéit. Jiddereen huet d'Recht, viru Gewalt, Mëssbrauch an Diskriminéierung geschützt ze ginn.
An der moderner Welt, an där komplex sozial a politesch Erausfuerderungen existéieren, ass et vun entscheedender Bedeitung, d'Dignitéit als Leetprinzip ze schützen. An enger Gesellschaft, déi Wäert op Würd leet, ginn d'Mënscherechter agehalen a geschützt. Diskriminéierung, Ausbeutung an Ongerechtegkeet hunn an hir keng Plaz. D'Uechte vun der Dignitéit erfuerdert e respektvollt Mateneen. Dat bedeit, Empathie ze weisen an d'Perspektive vun deenen aneren ze verstoen. Si ze verletzen, sief et duerch Wieder oder Akten, féiert zu enger Entwürdegung vum Eenzelen an ënnergrueft d'Fundament vun enger gerechter Gesellschaft.
Mess for Masses
2009
Déi éischt Editioun war am Joer 2009.